हाथों में लहराते केसरिया ध्वज, ऊंची फहरती पताका, हवा में उड़ते गुलाल, बजते ढोल, नगाडे़ बैंड बाजे, बग्गी में से सजी श्याम खाटू की भव्य झांकी। रंग अबीर सेे लिपे पुते चेहरे और चेहरो से टपकती श्रद्धा, मन में उमड़ता आस्था का ज्वार, भक्ति में सराबोर श्याम प्रेम में विह्वल भक्तों की झूमती, नाचती कतार और गूंजते जयकारे के साथ गीत होलिया में उडे़ रे गुलाल, श्याम तेरे मंदिर में ने पूरा माहौल बना दिया होलियाना, गाते बजाते भक्ति गाना, श्यामखाटू की निकली यात्रा जिन भी रास्तों से गुजरी लगा कि मथुरा वद्धावन की तरह कासगंज में भी रंगोत्सव शुरू हो गया है। बतादें कि होली के रंगोत्सव में अभी भले ही चार दिन का समय शेष हो, मगर श्याम भक्तों की यह टोली निकली तो लगा कि रंग पर्व आ ही गया।श्री श्याम खाटू भगवान की शोभायात्रा शहर के विभिन्न गली मोहल्लों में होकर निकाली गई, इस दौरान पुलिस की कड़ी सुरक्षा व्यवस्था रही। शोभायात्रा में मशगुल श्याम के भक्तो से पूछा गया तो उन्होंने बताया कि एकादशी वर्ष श्याम खाटू मंदिर पर मैला लगाता है और एकादशी पर्व के दिन श्यामखाटू भगवान की निशानोत्सव यात्रा निकाली जाती है।